دهبێت چاو به ژماره و مووچهى فهرمانبهرانی ههرێمدا بخشێنرێتهوه
سازدانى: حەسەن شەنون
سهعد حهدیسی وتهبێژى نووسینگهى حهیدهر عهبادى سهرۆكوهزیرانى عێراق حكوومهتى ههرێمى كوردستان تۆمهتبار دهكات بهوهى جددى نییه له جێبهجێكردنى ڕێکكهوتنى نێوانیان سهبارهت به پرسی ههناردهى نهوت و جهختیش لهوه دهكاتهوه كه تا پابهند نهبێت بهو ڕێکكهوتنهوه بهردهوام دهبن له نهناردنى بودجه و مووچهى فهرمانهرانى ههرێمى كوردستان.
سهعد حهدیسی له چاوپێكهوتنێكى ״ئاژانس״دا جهخت لهوه دهكاتهوه كه دهبێت ئالیهتێكى شهفاف بگیرێته بهر سهبارهت به ژمارهى ڕاستهقینهى فهرمانبهرانى ههرێم و ئهو مووچانهى وهری دهگرن و دهشڵێت: ״دهبێت چاو به لیستى مووچهى فهرمانبهرانى ههرێمدا بخشێنرێتهوه بۆ ئاشكراكردنى فهرمانبهرى وههمى״.
ئاژانس: سهرهتا لهوه دهست پێ دهكهین كه ڕێکكهوتنى نێوان ههرێمى كوردستان و حكوومهتى ناوهندى لهسهر پرسى نهوت به چى گهیشت سهبارهت به ناردنى بهشه بودجهى ههرێم كه له مانگى نۆى ڕابردوودا و هاوكات لهگهڵ سهردانهكهى مهسعود بارزانیدا بۆ بهغدا باسی لێوه كرا؟
سهعد حهدیسی: ئهوهى ڕێکكهوتنى له بارهوه كراوه ڕێکكهوتنى بهراییه كه له میانهى سهردانهكهى مهسعود بارزانى بۆ بهغدا كرا و ههردوولا لهسهر ئهوه ڕێك کهوتین كه كێشه ههڵپهسێراوهكانى نێوانمان چارهسهر بكهین لهوانه پرسى بهشه بودجهى ههرێمى كوردستان و ههناردهكردنى نهوت و ناردنى مووچهى فهرمانبهرانى ههرێم كه ئهمهیان گرنگترین پرس بوو كه ههموو ئهمانه پهیوهستن به پرسی ههناردهكردنى نهوتهوه.
ئاژانس: ئهى ئهو ڕێکكهوتنه بهراییه چى لێ بهسهر هات؟
سهعد حهدیسی: ههتا ئێستا حكوومهتى ههرێم جددى نییه له جێبهجێكردنى ئهو ڕێکكهوتنهى نێوانمان.
ئاژانس: ئێوه وهك حكوومهتى ناوهندى چاوهڕێى چى دهكهن ههنگاوێك له حكوومهتى ههرێمهوه؟ بۆ نموونه دهتانهوێت ههرێم چى بكات بۆ دهستكردن به جێبهجێكردنى ئهو ڕێکكهوتنه بهراییه؟
سهعد حهدیسی: ئێمه وهك حكوومهتى ناوهندى ویستێكى تهواومان ههیه بۆ دۆزینهوهى چارهسهرى دهستوورى بۆ ئهوهى سامانهكان بهسهر عێراقییهكاندا دابهش بكرێن و به یهك پێوهر مامهڵه لهگهڵ هاووڵاتیاندا بكهین لهو پرسهدا، ئێستا تۆپهكه له گۆڕهپانى ههرێمى كوردستاندایه بۆ ئهوهى پابهند بێت به ڕێکكهوتنى نهوتى نێوانمان.
ئاژانس: واته چۆن پابهند بێت؟ چیتان له ههرێم دهوێت تا ئهوه بسهلمێنێت؟
سهعد حهدیسی: دهبێت سهرجهم نهوتى دهرهێنراوى ههرێمى كوردستان و كهركوك له ڕێگهى كۆمپانیاى بازاڕگهریى نهوتى عێراقهوه (سۆمۆ) ههناردهى دهرهوه بكات.
ئاژانس: باشه بهڵێنى ئهوهتان داوه به ههرێمى كوردستان كه سهرجهم بودجهى مانگانهى پێشترى كه یهك ملیار دۆلاره بۆ بنێرن گهر نهوتهكهى ڕادهستى ئێوه بكات وهك حكوومهتى ناوهندى؟
سهعد حهدیسی: حكوومهتى ناوهند مولزهمه به دابینكردن و ناردنى بهشه بودجهى ههرێمى كوردستان له بودجهى عێراقدا كه ڕێژهى 17%یه ئهگهر ههرێمى كوردستان پهیوهست بێت به ههناردهكردنى ئهو بڕهنهوتهى پێشتر ههردوولا ڕێکكهوتنیان لهسهر كردووه و له بودجهى 2015 و 2016دا جێگهى كرایهوه و به ههمان شێوهش له بودجهى 2017دا جێگهمان كردووەتهوه كه ئێستا نێردراوه بۆ پهرلهمانى عێراق.
ئاژانس: بهڵام گومان ههیه ئێوه پابهند نهبن بهو ڕێکكهوتنهوه؟
سهعد حهدیسی: دڵنیاتان دهكهمهوه پهیوهستبوونى ههرێمى كوردستان بهو ڕێکكهوتنه نهوتییهى نێوانمان كێشهى بهشه بودجهى ههرێمى كوردستان به یهكجارى چارهسهر دهكات و ئێمهش ئامادهین وهك حكوومهتى ناوهندى بۆ تاوتوێكردنى ههر بیرۆكهیهكى نوێ كه ههرێمى كوردستان پێشكهشی بكات بۆ چارهسهرى ئهو پرسه به مهرجێك لهگهڵ دهستوورى عێراقدا بسازێت.
ئاژانس: بهڵام پێشتر حهیدهر عهبادى سهرۆكوهزیران باسی لهوه كردبوو كه تهنها مووچهى نزیكهى 700 ههزار مووچهخۆرى ههرێمى كوردستان دهدات ئهگهر ڕێکكهوتن لهگهڵ ههرێمدا بكات له كاتێكدا به وتهى بهرپرسانى ههرێم یهك ملیۆن و چوارسهد ههزار فهرمانبهر ههیه بۆ ئهوه چى دهڵێن؟
سهعد حهدیسی: ئهو پرسه پێویستى به ڕێکكهوتن و لێكتێگهیشتنى نێوان ههردوو حكوومهتى ههرێمى كوردستان و حكوومهتى ناوهندى ههیه بهتایبهت لهسهر پرسى ههناردهى نهوتى كهركوك و ههرێمى كوردستان و دواى ئهوهش كێشهى مووچهى مووچهخۆرانى ههرێم چارهسهر دهبێت.
ئاژانس: ئهگهر ههرێم ههر نهوتهكهى ڕادهست نهكردن ئێوه ئاماده نین ههنگاو بنێن بۆ ناردنى مووچه و بودجهى ههرێم؟
سهعد حهدیسی: نهخێر تا ههرێم پابهند نهبێت به ڕێکكهوتنى ههناردهى نهوتهوه بهردهوام دهبین له نهناردنى بودجهكهى.
ئاژانس: له دواى سهردانهكهى مهسعود بارزانى بۆ بهغدا ئاشتى ههورامى وهزیرى سامانه سرووشتییهكانى حكوومهتى ههرێم و نێچیرڤان بارزانى سهرۆكى حكوومهتى ههرێم ئاماژهیان بهوه دا كه گهڕانهوه بۆ بهغدا و ڕادهستكردنى نهوتى ههرێم حكوومهتى ناوهندى بێسووده، ئهو دوو لێدوانه ناكۆك نهبوو لهگهڵ تێڕوانینى بارزانى كاتێك هاته بهغدا و گفتوگۆى لهگهڵ كردن؟
سهعد حهدیسی: ئهو تێڕوانینانه ئاوێنهى تێڕوانینى ههرێمى كوردستان نییه سهبارهت به ڕێکكهوتنى نهوتى نێوانمان، ئهو لێدوانانه تهنها وهك ڕایهك مامهڵهیان لهگهڵ دهكرێت و ههردوولا پابهندن به چارهسهركردنى كێشهكانى نێوانیان.
ئاژانس: بهڵام ههست ناكهن ئهو لێدوانانه سهبارهت به بێسوودى له ڕادهستكردنى نهوتى ههرێم به بهغدا بهربهست و كێشه بۆ ڕێکكهوتنى نێوانتان درووست دهكات؟
سهعد حهدیسی: پێم وا نییه ئهو لێدوانانه كێشه درووست بكهن بۆ ڕێکكهوتنى نێوانمان ئهگهر ویستێكى ڕاستهقینه ههبێت له لایهن حكوومهتى ههرێمهوه بۆ جێبهجێكردنى.
ئاژانس: بهڵام حكوومهتى ههرێم گومانى له بهڵێنهكانى حهیدهر عهبادى ههیه بۆ سهرفكردنى مووچهى فهرمانبهرانى ههرێم ئهگهر نهوتهكهشى ڕادهست بكات، چۆن دڵنیایی دهدهن كه ئهوه ڕوو نادات و گرهنتى چییه؟
سهعد حهدیسی: دووپاتى دهكهمهوه كه سهرفكرنى مووچهى فهرمانبهرانى ههرێم پهیوهسته به چارهسهرى پرسى ههناردهى نهوتى ههرێم و دۆزینهوهى ئالیهتێكى شهفاف سهبارهت به ژمارهى ڕاستهقینهى فهرمانبهرانى ههرێم و ئهو مووچانهى وهری دهگرن، دهبێت چاو به لیستى مووچهى فهرمانبهرانى ههرێمدا بخشێنرێتهوه بۆ ئاشكراكردنى فهرمانبهرى وههمى وهك چۆن له بهشێك له دامهزراوهكانى حكوومهتى ناوهندیدا ڕووی دا.
ئاژانس: بهرپرسانى ههرێم مهترسیى ئهوهیان ههیه كه ئێوه پارهى ئهو كۆمپانیایانه نهدهن كه له بوارى وهبهرهێنانى نهوتى ههرێمدا كار دهكهن ئهگهر نهوتهكهتان ڕادهست بكات ئهو مهترسییه له جێگهى خۆیدا نییه؟
سهعد حهدیسی: حكوومهتى عێراقى پهیوهسته به سهرفكردنى پارهى كۆمپانیاكانى بوارى نهوتى ههرێم له بهرانبهر پهیوهستبوونى ههرێمى كوردستان به ڕێکكهوتنى نهوتى نێوانمانهوه.
ئاژانس: ڕا و ههڵوێستى حكوومهتى توركیا چییه و چۆنه سهبارهت به ههناردهى نهوتى ههرێمى كوردستان له ڕێگهى ئهو وڵاتهوه بهبێ ڕهزامهندیى ئێوه؟ ئایا لهو بارەیهوه قسهتان لهگهڵ ئهنقهره كردووه؟
سهعد حهدیسی: هیچ ڕێکكهوتنێك له نێوان ئێمه و حكوومهتى توركیادا نییه سهبارهت به ههناردهى نهوتى ههرێم له ڕێگهى ئهو وڵاتهوه، ههناردهى نهوتى عێراق تایبهته به وهزارهتى نهوتى عێراق و كۆمپانیاى سۆمۆوه.